জানা যায়, অর্থ মন্ত্রণালয় সম্পর্কিত সংসদীয় স্থায়ী কমিটির যে ৮২টি সুপারিশ আলোর মুখ দেখেনি, সেগুলোর মধ্যে ঋণের সুদহার হ্রাস, বহুল আলোচিত রিজার্ভ চুরির প্রতিবেদন প্রকাশ, বিনিয়োগ ও শিল্প তথা সার্বিক উন্নয়নের স্বার্থে সিঙ্গেল ডিজিটে সুদহার নামানো, আর্থিক অনিয়ম দূর করতে ব্যাংকিং খাতে সংস্কার, পাচার হওয়া টাকা উদ্ধার এবং বিদেশে সেকেন্ড হোম নির্মাণে নেয়া টাকা কীভাবে গেছে তার তদন্ত, সর্বোপরি মানি লন্ডারিং ও সন্ত্রাসে অর্থায়ন রোধে আর্থিক গোয়েন্দা ইউনিটকে সুনির্দিষ্ট ঘটনার তদন্ত এবং দুদক, রাজস্ব বোর্ড ও বাংলাদেশ ব্যাংককে সমন্বিত কার্যক্রম গ্রহণের বিষয়ও রয়েছে।